**12.12.2019.**

**Noslēgts līgums par būvdarbu veikšanu ēkā 18.novembra ielā 354V, Daugavpilī**

2019.gada 09.decembrī Daugavpils pilsētas dome parakstīja līgumu ar SIA „STRUCTUM” par būvdarbu veikšanu Daugavpils pilsētas pašvaldības ēkas 18.novembra ielā 354V siltināšanai. Būvdarbu laikā autoruzraudzību veiks SIA „Fortum”, būvuzraudzību SIA „REM PRO”.

Būvdarbi notiks Eiropas Savienības fonda projekta “Energoefektivitātes paaugstināšana Daugavpils pilsētas pašvaldības ēkā 18.novembra ielā 354V, Daugavpilī” ietvaros. Plānots nosiltināt ēkas ārsienas, veikt logu un durvju nomaiņu, atjaunot apkures sistēmu, iekārtot ventilācijas sistēmu, siltināt pagraba un 2.stāva pārsegumus un modernizēt apgaismojumu koplietošanas telpās.

***Projekta mērķis*** *ir**sekmēt Daugavpils pensionāru sociālās apkalpošanas teritoriālā centra ēkas 18.novembra ielā 354V, Daugavpilī energoefektivitātes paaugstināšanu ar primārās enerģijas patēriņa samazināšanu.*

***Projekta realizācijas termiņš*** *ir 30 mēneši no vienošanās parakstīšanas dienas.*

***Projekta kopējās izmaksas ir EUR*** *168 207.84, no tām kopējās attiecināmās izmaksas ir*

*EUR 131 825.35, t.sk. Eiropas reģionālā attīstības fonda finansējums EUR 112 051.55*

Sagatavoja:

Attīstības departamenta Projektu nodaļas vecākā eksperte projekta jautājumos Helēna Trošimova

